《阳山大雹》
宋代·吕本中

建炎庚戌正月尾，阳山雨雹大如李。疾雷先驱风御随，顷刻云屯遍千里。

初疑地轴开九渊，固阴惊蛰神龙起。又恐帝出发震怒，下扫炎荒除疠鬼。

破窗穿牖□□横，触石摧林势难比。疑是晓色方窥檐，惨澹复黑迷巾履。

披衣欲兴还就枕，𥔀磕崩腾喧两耳。吾君圣德过成康，胡虏凭陵殊未已。

中原郡邑半丘墟，铁骑犹思犯南鄙。安得天威假庙谟，恢复两河端可俟。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。